
	Helo bawb
Yn dilyn ein trafodaethau ar y penwythnos dyma'r crynodeb o’r pwyntiau a godwyd ynghylch asesiadau:  

Elfen 1:
· Mae hon yn erthygl ar gyfer cynulleidfa o ymarferwyr.  Dylech gynnwys cyfeiriadau at y ffynonellau a fyddai yn eich tyb chi’n cefnogi’ch cynulleidfa o ymarferwyr a rhoi’r rhain a’ch darllen ehangach mewn llyfryddiaeth ar y diwedd.  
· Ni ddylid cynnwys y llyfryddiaeth yn eich 1800 o eiriau.  
· Cofiwch fod y cyfarwyddyd yn gofyn am ymateb i’r gosodiad a ystyriwyd yn feirniadol - darn barn cyhyrog! 

Elfen 2: 
· Hyd y cyflwyniad yw 8 munud ar y mwyaf; anelwch at rywbeth rhwng 6.5 - 8 munud.  
· Defnyddiwch fformat fideo o’ch dewis. 
· Ystyriwch: Oes angen i chi ddefnyddio sleidiau PowerPoint?
· Os defnyddiwch sleidiau, ceisiwch beidiwch â’u darllen yn uchel, e.e. allwch chi ddefnyddio llun a siarad dros hwn yn hytrach na darllen sleidiau ar rai adegau? 
· Gallwch gynnwys darnau fideo BYR yn eich cyflwyniad fideo, dylai'r rhain lifo'n rhan o’r fideo ac ni ddylent fod drwy gliciau ychwanegol o’r sleidiau. 
· Dylai’r adroddiad academaidd roi’r ‘cig ar yr asgwrn’ ar gyfer eich cyflwyniad. 
· Cofiwch fod hwn yn gyfle i chi ddangos eich dull a ystyriwyd yn feirniadol yng nghyswllt syniadau am ‘ansawdd’ a ‘gwella’ - a syniadau cysylltiedig megis ‘arfer effeithiol’ ac ‘asesu’ - yn y blynyddoedd cynnar.  Dyma ffocws yr asesiad hwn.  
· Mae angen i’ch ymyriad gael ei gyfiawnhau’n eglur ond nid yw’n ffocws yr asesiad.  Hwnnw yw’r cyd-destun y byddwch yn arddangos eich syniadau drwyddo.  


Nodiadau ynghylch cyflwyno’ch gwaith: 
1. Crëwch ddau ddarn o waith i’w cyflwyno ar wahân, un ar gyfer rhan 1 ac un ar gyfer rhan 2 a’u lanlwytho i’r tab priodol yn yr adran cyflwyno aseiniadau ar Turnitin.  
2. Sylwer bod opsiwn i chi gyflwyno un drafft i’r safle cyflwyno fersiynau drafft er mwyn gallu gweld yr ymateb tebygrwydd gan wasanaeth Turnitin. 
3. Gwnewch yn siŵr eich bod yn cyflwyno’ch gwaith terfynol i’r safle cyflwyno gwaith terfynol. 
4. Lanlwythwch eich cyflwyniad i’r safle â’r teitl ‘Submit your presentation here’ 
5. Sylwer bod rhaid cyflwyno POB rhan o’r asesiad erbyn y dyddiad terfyn 5pm 25 Ionawr 2019 




Hoffwn eich atgoffa i gyd i lenwi holiadur y modwl hefyd os gwelwch yn dda.  Cewch fynediad iddo ar dudalen y modwl ar Moodle.  
Rwy’n awyddus iawn i glywed eich ymatebion i gynnwys ac arddull y modwl. Bwriad y modwl oedd cefnogi eich dulliau beirniadol ynghylch syniadau cymhleth ym maes y blynyddoedd cynnar.  

